Die KERK is steeds God se PLAN om ons gebroke wêreld te verlos en te herstel.
Dit gebeur deur TRANSFORMASIE van leiers.
Meer oor mpa
mpa in Praktyk
Wat doen mpa?
Die mpa streef daarna om geestelike leiers op te rig en toe te rus om geestelike transformasie teweeg te bring in hulle kerke, gemeenskappe, land en wêreld.
Die mpa reël 'n driedag konferensie hier by Moreletapark om leiers van alle denominasies vir 'n tyd van rus en toerusting bymekaar te bring. Ons fokus is om 'n proses te fasiliteer sodat hierdie leiers kan groei in hulle verhouding met God en met 'n nuwe bekragtiging kan terugkeer om hulle roeping uit te lewe. Ons praat oor roeping, gemeentegroei, die woestynpad, vergifnis en vryspraak, vervulling met die Heilige Gees en selfsorg en tydsbesteding.
Tydens die driedag konferensies bied ons ook 'n eggenoteprogram aan wat gefokus is op die ondersteuning van jou eggenoot in die bediening.
Ons fasiliteer ook vir drie dae 'n toerustingsgesprek vir Jongleraars op 'n boer se wildsplaas oor die spesifieke probleme wat 'n leraar in sy beginjare ervaar.
Verder bied ons 'n eendagkonferensie aan vir kerkraadslede en gemeenteleiers om hulle toe te rus hoe om hulle leraars by te staan en die gemeente te help om geestelik 'n groter impak te maak.
mpa reik uit na ander gemeentes
In opvolg van ons konferensies ondersteun ons ook gemeentes wat 'n behoefte het aan verdere toerusting, motivering of strategiese beplanning. Hierdie ondersteuning het al plaasgevind dwarsoor Suid Afrika en ook in die buiteland.
Ons verskaf ook literatuur, media en ander materiaal om ondersteuning te bied.
Die mpa bied alle konferensies en toerusting gratis aan en sorg vir etes en indien nodig ook vir slaapplek. Daarom is die mpa ook totaal afhanklik van donasies om hierdie diens te kan lewer. Ons dank die Here wat voortdurend getrou sorg vir die nodige finansies.
God doen wonders
Ons staan elke keer verstom om te sien hoe die Here werk en wonders doen. Daar is niks so wonderlik nie as om te hoor dat 'n leraar met nuwe passie en vuur sy gemeente lei om te groei en 'n groter impak in die wêreld te maak! Ons het gesien dat as leraars 'n nuwe ontmoeting met die Here het en die Heilige Gees hulle harte vul, dan verander gemeentes, gemeenskappe en dorpe. Ons glo dit is God se plan vir herlewing in ons land.
Die mpa is 'n nie-winsgewende organisasie (NPO) met 'n eie direksie onder voorsitterskap van mnr. Jannie de Villiers en die uitvoerende direkteur is ds. Willem Badenhorst.
Die mpa bied die volgende byeenkomste
en wil jou aanmoedig om by een van hierdie geleenthede in te skakel
Onbeskaamd gesentreerd rondom Christus en Sy Woord. Onvoorwaardelik onder leiding van die Heilige Gees.